open-index/open-wikipedia-markdown huggingface dataset:
রাজশাহী বিশ্ববিদ্যালয় কেন্দ্রীয় ছাত্র সংসদ

**রাজশাহী বিশ্ববিদ্যালয় কেন্দ্রীয় ছাত্র সংসদ** (সংক্ষেপে **রাকসু** নামে পরিচিত) হলো রাজশাহী বিশ্ববিদ্যালয়ের কেন্দ্রীয় ছাত্র সংসদ। বিশ্ববিদ্যালয় থেকে সৎ, মেধাবী এবং দেশপ্রেমিক ছাত্র নেতৃত্ব তৈরির উদ্দেশ্যে ১৯৬২ সালে রাকসু প্রতিষ্ঠিত হয়। ১৯৯০ সালের পর থেকে প্রায় তিন দশক সংগঠনটির কার্যক্রম বন্ধ ছিল। রাকসুর সর্বশেষ নির্বাচন অনুষ্ঠিত হয় ২০২৫ সালের ১৬ অক্টোবর।

## ইতিহাস
১৯৫৬ সালে রাজশাহী বিশ্ববিদ্যালয়ের তৎকালীন উপাচার্য অধ্যাপক ড. ইতরাত হোসেন জুবেরীর কাছে ছাত্র সংসদের দাবি উত্থাপন করা হলেও ১৯৫৭ সালে তৎকালীন পূর্ব পাকিস্তানের মুখ্যমন্ত্রী আতাউর রহমান খানের হস্তক্ষেপে ১৫ সদস্যের কমিটি গঠন করা হয়। এটি তখন 'রাসু' নামে পরিচিত ছিল। ঐ বছরই অনুষ্ঠিত নির্বাচনে প্রথম ভিপি হিসেবে মনিরুজ্জামান মিয়া ও জিএস হিসেবে আব্দুর রাজ্জাক খান নির্বাচিত হন।

১৯৫৮ সালে জেনারেল আইয়ুব খান সামরিক শাসন জারি করার ফলে ১৯৫৮-৬২ সাল পর্যন্ত রাকসুর কার্যক্রম বন্ধ থাকে। পরবর্তীতে ১৯৬২ সালে ক্যাম্পাসে আইয়ুব বিরোধী আন্দোলন শুরু হলে শিক্ষার্থীরা পুনরায় ছাত্র সংসদ চালু করতে তৎকালীন উপাচার্য অধ্যাপক ড. মমতাজউদ্দিন আহমেদের নিকট জোর দাবি জানায়। ছাত্র-ছাত্রীদের দাবির প্রেক্ষিতে ১৯৬৩ সালের প্রথম দিকে বিশ্ববিদ্যালয় কর্তৃপক্ষ 'রাজশাহী বিশ্ববিদ্যালয় কেন্দ্রীয় ছাত্র সংসদ (রাকসু)' নামে ছাত্র সংসদটির কার্যক্রম পুনরায় চালুর অনুমতি দেয়।

## রাকসু নির্বাচন
১৯৬২ সালে প্রতিষ্ঠার পরে ১৯৮৯ পর্যন্ত মোট ১৪ বার রাকসু নির্বাচন অনুষ্ঠিত হয়েছে। পদাধিকারবলে রাজশাহী বিশ্ববিদ্যালয়ের উপাচার্য রাকসু -এর সভাপতি হিসাবে দায়িত্ব পালন করেন। সদস্যরা সরাসরি ভোট দিয়ে সহ-সভাপতি (ভিপি), সাধারণ সম্পাদক (জিএস) এবং অন্যান্য পদ নির্বাচন করেন। রাকসু সূত্রে জানা যায়, বিশ শতকে সর্বশেষ ১৯৮৯ সালের নির্বাচনে রুহুল কবির রিজভী আহমেদ ও রুহুল কুদ্দুস বাবু এক বছরের জন্য যথাক্রমে ভিপি ও জিএস নির্বাচিত হয়েছিলেন। মুক্তিযুদ্ধের সময়, ১৯৭০ থেকে ১৯৭২ সাল পর্যন্ত রাকসু নির্বাচন অনুষ্ঠিত হয়নি। এছাড়া সামরিক শাসনের জন্য ১৯৭৫-১৯৮০ এবং ১৯৮১-১৯৮৮ সাল পর্যন্ত নির্বাচন স্থগিত ছিল। ১৯৮৯ সাল এর পর থেকে ২০২৪ সাল পর্যন্ত রাকসু নির্বাচন স্থগিত ছিল। চব্বিশের গণঅভ্যুত্থান পরবর্তী সময়ে বিভিন্ন বিশ্ববিদ্যালয়ে ছাত্র সংসদ কার্যকর করার দাবি উঠলে রাকসু নির্বাচনেরও দাবি জানাতে থাকে বিশ্ববিদ্যালয়ের শিক্ষার্থীরা। যার পরিপ্রেক্ষিতে বিশ্ববিদ্যালয় কর্তৃপক্ষ ২০২৫ সালের ২৫ সেপ্টেম্বর নির্বাচনের তারিখ নির্ধারণ করে তফসিল ঘোষণা করে। পরবর্তীতে এই তারিখ পিছিয়ে দেওয়া, ফলে ২০২৫ সালের ১৬ অক্টোবর অনুষ্ঠিত হয় রাকসুর ১৫ তম নির্বাচন।  
## রাকসুর ভিপি, জিএস ও এজিএস তালিকা

## আরও দেখুন
* ঢাকা বিশ্ববিদ্যালয় কেন্দ্রীয় ছাত্র সংসদ
* জাহাঙ্গীরনগর বিশ্ববিদ্যালয় কেন্দ্রীয় ছাত্র সংসদ
* চট্টগ্রাম বিশ্ববিদ্যালয় কেন্দ্রীয় ছাত্র সংসদ

## তথ্যসূত্র

বিষয়শ্রেণী:রাজশাহী বিশ্ববিদ্যালয়
বিষয়শ্রেণী:বাংলাদেশের ছাত্র সংসদসমূহ
বিষয়শ্রেণী:বাংলাদেশের বিশ্ববিদ্যালয় কেন্দ্রীয় ছাত্র সংসদ
মিচেল বেকার

**উইনিফ্রেড মিচেল বেকার**, **মিচেল বেকার** (জন্ম: ১৯৫৭) নামেও পরিচিত মজিলা ফাউন্ডেশনের চেয়ারপারসন এবং আরেকটি সহ-প্রতিষ্ঠান মজিলা করপোরেশনের প্রধান নির্বাহী হিসেবে দায়িত্ব পালন করেন।

মিচেল পেশায় আইনজীবী। চেয়ারপারসনের দায়িত্ব নেওয়ার আগে ২০০৫ সালে মিচেল ফাউন্ডেশনের পরিচালনা পর্ষদের সদস্য হিসেবেও কাজ করছেন। কাজের স্বীকৃতি হিসেবে মিচেল ২০০৫ সালে বিশ্বখ্যাত সাময়িকী টাইম-এর সেরা ১০০ প্রভাবশালী নারীর একজন হয়েছিলেন।

## জন্ম ও শিক্ষা
thumb|২০০৮ সালে মিচেল বেকার
১৯৫৭ সালে যুক্তরাষ্ট্রে জন্মগ্রহণ করেন মিচেল। ইউনিভার্সিটি অব ক্যালিফোর্নিয়া থেকে ১৯৭৯ সালে স্নাতক এবং একই বিশ্ববিদ্যালয়ের স্কুল অব ল থেকে পরবর্তী সময়ে পিএইচডি ডিগ্রি অর্জন করেন। এর পরই তিনি করপোরেট এবং মেধাস্বত্ব বিষয়ে ফেনউইচ অ্যান্ড ওয়েস্ট নামের একটি আইন প্রতিষ্ঠানে কাজ করেন। প্রতিষ্ঠানটি মূলত তথ্যপ্রযুক্তি প্রতিষ্ঠানের আইনি সহায়তার ক্ষেত্রে কাজ করে। মজিলা ফাউন্ডেশনের আগে তিনি সান মাইক্রোসিস্টেমসেও আইন বিষয়ে কাজ করেন।

## পুরস্কার ও সন্মাননা
মিচেল বেকার ২০০৫ সালে ১০০ সেরা *বিজ্ঞানী ও চিন্তাবিদের* তালিকায় নিজের নাম যুক্ত করেছিলেন।

২০০৯ সালে পেয়েছেন অনিতা বোর্গ ইনস্টিটিউট ওমেন অব ভিশন পুরস্কার।

২০১২ সালে ইন্টারনেট সোসাইটির ইন্টারনেট হল অব ফেমে স্থান পেয়েছেন।

## ব্যক্তিগত জীবন
মিচেল বিবাহিত এবং মিচেলের স্বামীর নাম ক্যাসি ডান। তাদের এক ছেলে রয়েছে।

ববকাট চুলের জন্য বেশ আলোচিত মিচেল।

## তথ্যসূত্র

## বহিঃসংযোগ

* Firefox, Community and Lizard Wrangling, Mitchell Baker speaks at Stanford University
* Mitchell Baker's weblog
* About the Mozilla Foundation (includes information about Baker's role at the Mozilla Foundation)
* OSAF Mitchell Baker biography
* BBC Profile of Mitchell Baker for series ''Valley Girls''

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন আইনজীবী
বিষয়শ্রেণী:নেটস্কেপ
বিষয়শ্রেণী:নারী ব্যবসায়িক নির্বাহী
বিষয়শ্রেণী:আমেরিকান প্রযুক্তির প্রধান কর্তা
বিষয়শ্রেণী:আমেরিকান কর্পোরেশনের চেয়ারম্যান
বিষয়শ্রেণী:মার্কিন নারী ব্যবসায়ী
বিষয়শ্রেণী:২১শ শতাব্দীর মার্কিন নারী ব্যবসায়ী
বিষয়শ্রেণী:মার্কিন প্রযুক্তি প্রধান নির্বাহী
বিষয়শ্রেণী:মার্কিন নারী প্রধান নির্বাহী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:নেটস্কেপের ব্যক্তি
বিষয়শ্রেণী:মজিলার ব্যক্তি
বিষয়শ্রেণী:২০শ শতাব্দীর মার্কিন নারী ব্যবসায়ী
মুহাম্মাদ মিজানউদ্দিন

**প্রফেসর ড. মুহাম্মাদ মিজানউদ্দিন** রাজশাহী বিশ্ববিদ্যালয়ের সাবেক উপাচার্য। তিনি বিশ্ববিদ্যালয়ের ২২তম উপাচার্য হিসাবে ২০১৩ সালের ২০ মার্চ দায়িত্ব গ্রহণ করেন। তিনি ১৯৭৮ সালে রাজশাহী বিশ্ববিদ্যালয়ের সমাজবিজ্ঞান বিভাগের প্রভাষক হিসাবে কর্মজীবন শুরু করেন।

## পরিচিতি
মুহাম্মদ মিজান উদ্দিন ১৯৫৩ সালের ২৬ সেপ্টেম্বর চাঁপাইনবাবগঞ্জের শিবগঞ্জ উপজেলার বিনোদপুর ইউনিয়নের  আইড়ামারী গ্রামে জন্মগ্রহণ করেন। তার পিতার নাম রইস উদ্দিন মাস্টার ও মাতার নাম মজিবা বেগম। ব্যক্তিগত জীবনে এক মেয়ের জনক মিজানের স্ত্রী মোমেনা জিন্নাত বিউটি বর্তমানে রাজশাহী বিশ্ববিদ্যালয়ের অধীনস্থ প্রাথমিক বিদ্যালয়ের প্রধান শিক্ষকের দায়িত্ব পালন করছেন।

## শিক্ষা জীবন
মুহাম্মাদ মিজানউদ্দিন রাজশাহী বিশ্ববিদ্যালয়ের সমাজবিজ্ঞান বিভাগ থেকে বিএ (অনার্স) এবং এমএ ডিগ্রি লাভ করেন। তিনি ভারতের রাজধানী দিল্লির প্রসিদ্ধ জওহরলাল নেহরু বিশ্ববিদ্যালয় থেকে পিএইচডি ডিগ্রি লাভ করেন এবং কানাডার আলবার্টা বিশ্ববিদ্যালয় থেকে এমএ ডিগ্রি লাভ করেন।।

## কর্ম জীবন
তিনি ১৯৭৮ সালে রাজশাহী বিশ্ববিদ্যালয়ের সমাজবিজ্ঞান বিভাগের প্রভাষক হিসাবে কর্মজীবন শুরু করেন। পরবর্তীতে ১৯৮১ সালে সহকারী অধ্যাপক, ১৯৮৭ সালে সহযোগী অধ্যাপক এবং ১৯৯৪ সালে অধ্যাপক পদে উন্নীত হন। মিজানউদ্দিন রাজশাহী বিশ্ববিদ্যালয়ের সাবেক উপাচার্য। তিনি বিশ্ববিদ্যালয়ের ২২তম উপাচার্য হিসাবে ২০১৩ সালের ২০ মার্চ দায়িত্ব গ্রহণ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:রাজশাহী বিশ্ববিদ্যালয়ের উপাচার্য
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:চাঁপাইনবাবগঞ্জ জেলার ব্যক্তি
বিষয়শ্রেণী:১৯৫৩-এ জন্ম
বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আলবার্টা বিশ্ববিদ্যালয়ের প্রাক্তন শিক্ষার্থী
অভিকর্ষ পর্বত

[থাম্ব|300px|[অস্ট্রেলিয়া|সাউথ অস্ট্রেলিয়ার অড়রো তে একটি অভিকর্ষ পর্বত]]
[300px|থাম্ব|অভিকর্ষ পর্বত Moncton , [কানাডা]]
**অভিকর্ষ পর্বত** বা **মহাকর্ষ পর্বত **() বা **চুম্বকিত পর্বত** () নামেও পরিচিত, অনেকে **রহস্যময় পর্বত** বা **রহস্যময় স্থান** হিসেবে অভিহিত করে থাকেন, এমন কিছু স্থান যেখানে পরিপার্শ্বিক দৃশ্যপট এমন একটি দৃষ্টি বিভ্রম সৃষ্টি করে যাতে একজন দর্শকের কাছে ঐ স্থানের একটি নিম্মমুখি ঢাল বিশিষ্ট রাস্তাকে উর্ধ্বমুখি ঢালু মনে হতে থাকে। এসকল স্থানে নিষ্ক্রিয় গিয়ারে রাখা কোন গাড়ি আপনা আপনি চলতে থাকে এতে চালক বা দর্শকের কাছে গাড়িটি উঁচু রাস্তা বেয়ে উঠে যাচ্ছে বলে মনে হয় অথবা রাস্তায় পানি ঢালা হলে তা গড়িয়ে উঁচু রাস্তায় উঠছে বলে মনে হয়।

পৃথিবীতে এই ধরনের প্রায় একশটির মত স্থান রয়েছে। অনেক দেশে এই ধরনের স্থানকে অতিপ্রাকৃত ঘটনা হিসেবে বিবেচনা করা হয়। যেমন সৌদি আরবে মদীনায় এই ধরনের একটি স্থানের নামকরণ করা হয়েছে ওয়ারী আল জ্বীন (জ্বীনদের এলাকা)
অনেকে মনে করে থাকেন এই সকল স্থানের নিচে বৃহদাকার চুম্বক ক্ষেত্রের কারণে এমনটা ঘটে। তবে প্রকৃতপক্ষে তা সঠিক কারণ নয়।

## ব্যাখ্যা
পদার্থবিজ্ঞানীদের মতে এবং জিপিএস ব্যবহার করে প্রাপ্ত তথ্য অনুযায়ী নিশ্চিত হয়া সম্ভব হয়েছে যে এই ধরনের বিভ্রম পরিপার্শ্বিক দৃশ্যপটের কারণেই হয়ে থাকে।আশেপাশের গাছপালা, ঢালু এলাকা, আঁকাবাঁকা দিগন্ত রেখা বা বাঁধাগ্রস্ত দৃষ্টিসীমার কারণে মানব চোখ ঐ এলাকার ঢাল নির্ণয়ের জন্য কোন প্রসঙ্গকাঠামো খুজে পায় না ফলে মস্তিষ্কে এমন অনুভূতি সৃষ্টি হয় যাতে ঐ এলাকাটিকে উর্দ্ধমুখি ঢালু বলে মনে হয় ।
আপাতদৃষ্টিতে এইসকল এলাকার ঘটনাসমূহকে মহাকর্ষ সূত্রের বিপরীত ঘটনা মনে হলেও প্রকৃতপক্ষে এই ঘটনা পদার্থবিজ্ঞানের কোন সূত্রকে লঙ্ঘন করে না।

## তথ্যসূত্র


বিষয়শ্রেণী:দৃষ্টিবিভ্রম
দি ইনস্টিটিউট অব চার্টার্ড একাউন্ট্যান্টস অব বাংলাদেশ

**দি ইনস্টিটিউট অব চার্টার্ড অ্যাকাউন্ট্যান্টস অব বাংলাদেশ (আইসিএবি)** হলো বাংলাদেশে পেশাজীবী হিসাববিজ্ঞানীদের জাতীয় সংস্থা। এই প্রতিষ্ঠানটিতে প্রায় ১,৯৩৮ জন সদস্য রয়েছে।

## প্রতিষ্ঠা ও প্রশাসনিক মন্ত্রণালয়
এই প্রতিষ্ঠানটি ১৯৭৩ সালে পাশকৃত বাংলাদেশ চার্টার্ড অ্যাকাউন্ট্যান্টস অধ্যাদেশ (১৯৭৩-এ রাষ্ট্রপতির দ্বিতীয় অধ্যাদেশ) অনুযায়ী প্রতিষ্ঠিত হয়। বর্তমানে গণপ্রজাতন্ত্রী বাংলাদেশ সরকারের বাণিজ্য মন্ত্রণালয়টি এ সংস্থার প্রশাসনের দায়িত্বে নিয়োজিত। বাংলাদেশে হিসাববিজ্ঞান পেশার গুনগত মান, পেশাগত নৈতিকতা, উন্নয়ন, প্রশিক্ষণ, প্রসার ও রক্ষণাবেক্ষণে প্রতিষ্ঠানটি দীর্ঘ বায়ান্ন বছর ধরে কাজ করে আসছে।

## লক্ষ্য ও উদ্দেশ্য
আইসিএবি-এর মূল লক্ষ্য জটিল বৈশ্বিক অর্থনীতির প্রেক্ষিতে বাংলাদেশের আর্থিক অবস্থা অণুধাবন এবং তদনুযায়ী প্রতিষ্ঠানের সদস্যদেরকে (সনদপ্রাপ্ত হিসাববিজ্ঞানী) প্রস্তুত করে তোলা। এ জন্য এ প্রতিষ্ঠানটি কিছুটা দীর্ঘ তবে অত্যন্ত ফলপ্রসূ শিক্ষা ও প্রশিক্ষণ প্রদানের মাধ্যমে উচ্চতর দক্ষতাসম্পন্ন চার্টার্ড অ্যাকাউন্ট্যান্ট তৈরি করে থাকে। আইসিএবি কর, ব্যবসায় সংক্রান্ত আইন ও তৎসংশ্লিষ্ট ব্যাপারে সরকারকে প্রয়োজনীয় পরামর্শ প্রদান এবং পারস্পারিক সহযোগীতার পরিবেশ সৃষ্টিতে গুরুত্বপূর্ণ ভূমিকা পালন করে। এছাড়াও এ প্রতিষ্ঠানটি দক্ষ চার্টার্ড অ্যাকাউন্ট্যাটের ক্রমবর্ধমান চাহিদা পূরণ এবং বিবিধ গবেষণা ও সুগভীর অণুধ্যান পরিচালনা করে সেগুলো হিসাববিজ্ঞান পেশার সংশ্লিষ্ট ক্ষেত্রে প্রয়োগ করে থাকে।

আইসিএবি-এর মূল উদ্দেশ্য হলো বাংলাদেশের হিসাববিজ্ঞান পেশার উন্নতি, সমৃদ্ধি ও সমন্বয় সাধনে নেতৃত্ব দান, যাতে করে এ পেশায় নিয়োজিত ব্যক্তিবর্গ জনকল্যাণে উচ্চ মানের সেবা প্রদান করতে পারে।

## আঞ্চলিক কার্যালয়সমূহ
বাংলাদেশের রাজধানী ঢাকা ও বন্দর নগরী চট্টগ্রামে আইসিএবি-এর আঞ্চলিক কার্যালয় রয়েছে। এছাড়া, যুক্তরাজ্যের লন্ডন ও কানাডার অন্টারিওতে এ সংস্থাটির একটি করে কার্যালয় বর্তমান আছে।

## সদস্যপদ ও বিভিন্ন চুক্তি স্বাক্ষর সংক্রান্ত তথ্যাদি

এ প্রতিষ্ঠানটি নিম্নোক্ত সংস্থাগুলির সদস্য:

* ইন্টারন্যাশনাল ফেডারেশন অব অ্যাকাউন্ট্যান্টস (The International Federation of Accountants or IFAC)
* ইন্টারন্যাশনাল অ্যাকাউন্টিং স্ট্যান্ডার্ডস বোর্ড  (The International Accounting Standards Board or IASB)
* দ্যা কনফেডারেশন অব এশিয়ান অ্যান্ড প্যাসিফিক অ্যাকাউন্ট্যান্টস (The Confederation of Asian and Pacific Accountants or CAPA)
* সাউথ এশিয়ান ফেডারেশান অব অ্যাকাউন্ট্যান্টস (The South Asian Federation of Accountants or SAFA)
* এশিয়া ওশেনিয়া ট্যাক্স কনসাল্ট্যান্টস অ্যাসোসিয়েশন (The Asia Oceania Tax Consultants' Association or AOTCA)

এছাড়াও এ প্রতিষ্ঠানটি ২৬শে অক্টোবর, ২০১০ তারিখে ইনস্টিটিউড অফ চার্টাড অ্যাকাউন্ট্যান্টস অফ ইংল্যান্ড অ্যান্ড ওয়েলসে্‌র (The Institute of Chartered Accountants of England and Wales or ICAEW) সাথে একটি সমঝোতার স্মারকলিপি (Memorandum of Understanding) স্বাক্ষর করেছে।

## তথ্যসূত্র

## বহিঃসংযোগ
* 

বিষয়শ্রেণী:১৯৭৩-এ প্রতিষ্ঠিত
বিষয়শ্রেণী:বাংলাদেশে হিসাববিজ্ঞান
বিষয়শ্রেণী:বাণিজ্য মন্ত্রণালয় (বাংলাদেশ)
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
পানিকাটা পাখি

[thumb|right|200px|[দাগিলেজ জৌরালি|দাগিলেজ জৌরালির ঝাঁক]]
লম্বা ঠোট, লম্বা গলা ও লম্বা গলাবিশিষ্ট যেসব পাখি পানি কেটে বা পানি ভেঙে চলাচল করে তাদেরকে **পানিকাটা পাখি** বলে। ইংরেজিতে এদের বলে wading birds; উত্তর আমেরিকায় এদের ডাকা হয় shorebirds নামে। অধিকাংশ পানিকাটা পাখিই কারাড্রিফর্মিস বর্গের অন্তর্ভুক্ত। এছাড়া বক, হাড়গিলা, মদনটাক, শামুকখোল, কাস্তেচরা প্রভৃতি পাখিও পানিকাটা পাখি নামে পরিচিত। মূলত উপকূল, নদীতীর, জলাভূমি, তৃণভূমি, বালুময় চর ও কাদাভূমিতে এদের দেখা যায়।

## গোত্রসমূহ
* উপবর্গ **Scolopaci**
** গোত্র Scolopacidae: snipe, sandpipers, phalaropes, and allies
* উপবর্গ **Thinocori**
** গোত্র Rostratulidae: রাঙাচ্যাগা
** গোত্র Jacanidae: পিপি
** গোত্র Thinocoridae: বীজচ্যাগা
** গোত্র Pedionomidae: সমভূমির পানিকাটা
* উপবর্গ **Chionidi**
** গোত্র Burhinidae: মোটাহাঁটু
** গোত্র Chionididae: sheathbills
** গোত্র Pluvianellidae: Magellanic Plover
* উপবর্গ **Charadrii**
** গোত্র Ibidorhynchidae: কাস্তেঠুঁটি
** গোত্র Recurvirostridae: উল্টোঠুঁটি ও ঠেঙ্গি
** গোত্র Haematopodidae: ঝিনুকমার
** গোত্র Charadriidae: জিরিয়া ও টিটি

## তথ্যসূত্র

বিষয়শ্রেণী:পানিকাটা পাখি
বিষয়শ্রেণী:পাখির সাধারণ নাম
রেনডরি

জাপানি মার্শাল আর্টে ব্যবহৃত একটি শব্দ যা ফ্রি-স্টাইল অনুশীলন বোঝায়।

## জুডোতে
শব্দটি ১৯৩২ সালে লস এঞ্জেলেস অলিম্পিক গেমসে একটি বক্তৃতায়, জুডোর প্রতিষ্ঠাতা জিগরো কানো বলেন "রেনডরি", যার অর্থ "মুক্ত ব্যায়াম", যেটি প্রকৃত প্রতিযোগিতার অবস্থার অধীনে চর্চা করতে হয়। এটি নিক্ষেপ, শ্বাসরুদ্ধ, প্রতিপক্ষকে নিচে ধারণ এবং নমন বা তার বাহু বা পায়ে মোচড় অন্তর্ভুক্ত করে। দুই জন প্রতিপক্ষ একে অপরকে আঘাত না করে এবং জুডোর নিয়ম মেনে খেলবে, এটাই মূল লক্ষ্য।

## কেনডোতে
কেনডোতে "জিগেইকো" মানে প্রতিযোগিতায় "বন্ধুত্বপূর্ণ" মুক্ত যুদ্ধ, কিন্তু পয়েন্ট গণনা হবেনা।

## আরও দেখুন
* কাতা

## তথ্যসূত্র

## বহিঃসংযোগ

* Judo Information Site
* YouTube: Randori In Tenshin Aikido

বিষয়শ্রেণী:জুডো
বিষয়শ্রেণী:আকিদো শর্তাবলী এবং নীতিমালা
বিষয়শ্রেণী:জাপানি মার্শাল আর্ট শর্তাবলী
বিষয়শ্রেণী:আইকিদো
বিষয়শ্রেণী:জাপানি মার্শাল আর্ট
বিষয়শ্রেণী:প্রশিক্ষণ
থাই চি

**থাই চি**, যার পূর্ণনাম **থাই চি ছুয়ান**, এক ধরনের গৃহাভ্যন্তরীণ চীনা সমরকলা, যেটি প্রশিক্ষণ ও স্বাস্থ্য উভয়ের জন্য অনুশীলন করা হয়।

## নাম
থাই চি ছুয়ান নামটি তিনটি চীনা অক্ষরের সমন্বয়ে গঠিত:
(চীনা লিপি - ওয়েড-জাইলস / ফিনিন - অর্থ)
*  - থাই - সর্বোচ্চ, শ্রেষ্ঠ, মহান
*  - চি - চরম, চূড়ান্ত
*  - ছুয়ান - মুষ্টি, মুষ্টিযুদ্ধ

## তথ্যসূত্র


বিষয়শ্রেণী:চীনা সমরকলা
বিষয়শ্রেণী:ছিকুং
বিষয়শ্রেণী:চীনা অসিচালননৈপুণ্য
বিষয়শ্রেণী:ধ্যান
মোবিল

**মোবিল**, পূর্বে **সোকোনি-ভ্যাকুয়াম অয়েল কোম্পানি** নামে অতি পরিচিত, ছিল একটি প্রধান আমেরিকান তেল কোম্পানি যা ১৯৯৯ সালে এক্সনের সাথে যুক্ত হয়ে এক্সনমোবিলে পরিণত হয়। আজ মোবিল একটি যৌথ কোম্পানির প্রধান ব্র্যান্ডের নাম, পাশাপাশি এখনও কখনও কখনও তাদের নিজস্ব দোকানসহ গ্যাস স্টেশন দেখা যায়। ফেয়ারফ্যাক্স কাউন্টি, ভার্জিনিয়াতে, এর প্রাক্তন সদর দপ্তরে বর্তমানে এক্সনমোবিলের ডাউনস্ট্রিম সদর দপ্তর হিসেবে ব্যবহৃত হয়।

## ইতিহাস
১৯১১ সালে স্ট্যান্ডার্ড অয়েল এর ভেঙ্গে যাওয়ার পর স্ট্যান্ডার্ড অয়েল কোম্পানি অব নিউ ইয়র্ক বা সোকোনি গঠিত হয়। ১৯২০ সালে কোম্পানিটি মোবিলঅয়েল নামে রেজিস্টার্ড হয়। ১৯৩১ সালে সোকোনি ভ্যাকুয়াম অয়েলের সাথে যুক্ত হয়।

## তথ্যসূত্র

## বহিঃসংযোগ
* Exxon Mobil Corporate Website
* Mobil Official Website
* Mobil Industrial Official Website

বিষয়শ্রেণী:১৯২০-এর আমেরিকান রেডিও প্রোগ্রাম
বিষয়শ্রেণী:মার্কিন মার্কা
বিষয়শ্রেণী:মার্কিন যুক্তরাষ্ট্রের মোটরগাড়ি কোম্পানি
বিষয়শ্রেণী:মোটরগাড়ি জ্বালানীর ব্র্যান্ড
বিষয়শ্রেণী:মার্কিন যুক্তরাষ্ট্রের রাসায়নিক কোম্পানি
বিষয়শ্রেণী:১৯১১-এ প্রতিষ্ঠিত কোম্পানি
বিষয়শ্রেণী:কানাডায় গ্যাস স্টেশন
বিষয়শ্রেণী:বহুজাতিক কোম্পানি
বিষয়শ্রেণী:অস্ট্রেলিয়ার তেল ও গ্যাস কোম্পানি
বিষয়শ্রেণী:জার্মানির তেল কোম্পানি
বিষয়শ্রেণী:মার্কিন যুক্তরাষ্ট্রের তেল কোম্পানি
বিষয়শ্রেণী:মার্কিন যুক্তরাষ্ট্রের গ্যাস স্টেশন
মৌ হামিংবার্ড

**মৌ হামিংবার্ড** (বৈজ্ঞানিক নাম: *Mellisuga helenae*) Trochilidae (ট্রকিডি) গোত্র বা পরিবারের অন্তর্গত *[[Mellisuga]]* (মেলিসুগা) গণের অন্তর্গত এক প্রজাতির মৌপায়ী পাখি। পাখিটি কিউবার ঘন অরণ্যে দেখতে পাওয়া যায়। মাত্র ১ লক্ষ ৯ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা আশঙ্কাজনকহারে কমছে। সেকারণে আই. ইউ. সি. এন. এই প্রজাতিটিকে প্রায়-বিপদগ্রস্ত বলে ঘোষণা করেছে। এর ওজন ১.৬-২ গ্রাম এবং দৈর্ঘ্য ৫-৬ সেমি (২.০-২.৪ ইঞ্চি)। মৌ হামিংবার্ড বিশ্বের ক্ষুদ্রতম পাখি হিসেবে পরিচিত।

## তথ্যসূত্র

## বহিঃসংযোগ

* Bee Hummingbird videos, photos & sounds on the Internet Bird Collection
* Bee Hummingbird photo gallery  VIREO
* Article with synopsis (with photos); Photo
* Avian Web - Bee Hummingbird
* ARKive Bee Hummingbird Fact File

বিষয়শ্রেণী:মেলিসুগা
বিষয়শ্রেণী:কিউবার পাখি
বিষয়শ্রেণী:হামিংবার্ড
বিষয়শ্রেণী:১৮৫০-এ বর্ণিত পাখি
জন সালস্টন

thumb|300px|ওয়েলকাম ট্রাস্ট স্যাঙ্গার ইনস্টিটিউটের সালস্টন ল্যাবরেটরিজের নাম সালস্টনের সম্মানে রাখা হয়েছে।
**স্যার জন এডওয়ার্ড সালস্টন** (; ২৭শে মার্চ, ১৯৪২&nbsp;– ৬ই মার্চ ২০১৮) একজন ব্রিটিশ জীববিজ্ঞানী ও উচ্চশিক্ষায়তনিক ব্যক্তিত্ব ছিলেন। তিনি তাঁর সহযোগী সিডনি ব্রেনার এবং রবার্ট হর্ভিট্‌সের সাথে একত্রে ২০০২ সালে চিকিৎসাবিজ্ঞানে নোবেল পুরস্কার লাভ করেন। *ক্যানোহ্যাবডাইটিস এলেগান্স* নামক কেঁচোর কোষের বিকাশধারা (cell lineage) ও বংশাণুসমগ্র (genome) নিয়ে গবেষণাকর্মের স্বীকৃতি হিসেবে তাদেরকে এই পুরস্কার প্রদান করা হয়। তিনি যুক্তরাজ্যের ম্যানচেস্টার বিশ্ববিদ্যালয়ের ইনস্টিটিউট অভ সায়েন্স, এথিকস অ্যান্ড ইনোভেশন (বিজ্ঞান, নীতিশাস্ত্র ও উদ্ভাবন গবেষণা প্রতিষ্ঠান) নামক প্রতিষ্ঠানের প্রধান এবং মানব বংশাণুসমগ্র গবেষণার একজন নেতৃস্থানীয় গবেষক ছিলেন।
সালস্টন সাধারণ জনগণের স্বার্থে বিজ্ঞানের প্রয়োগের পক্ষে ছিলেন। তিনি বৈজ্ঞানিক তথ্যাদিতে জনগণের প্রবেশাধিকার উন্মুক্ত করে দেওয়ার পক্ষে এবং বংশাণুর কৃতিস্বত্ব সৃষ্টি ও বংশাণুগত প্রযুক্তির বেসরকারীকরণের বিপক্ষে মত দেন।
## জীবনী
সালস্টন কেমব্রিজ বিশ্ববিদ্যালয় থেকে ১৯৬৩ সালে ব্যাচেলর অব আর্টস এবং ১৯৬৬ সালে পিএইচডি ডিগ্রি অর্জন করেন। 

## তথ্যসূত্র

## বহিঃসংযোগ
* John Sulston biography from the Wellcome Trust
* John Sulston: Nobel Prize in Physiology or Medicine 2002 
* Portraits of John Sulston  from the National Portrait Gallery (United Kingdom)
* John Sulston profile from Channel4 
* John Sulston profile from BBC4 
* Freeview Video of Fredrick Sanger in conversation with John Sulston by the Vega Science Trust

বিষয়শ্রেণী:১৯৪২-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ইংরেজ নোবেল বিজয়ী
বিষয়শ্রেণী:ব্রিটিশ মানবতাবাদী
বিষয়শ্রেণী:কেমব্রিজ বিশ্ববিদ্যালয়ের উচ্চশিক্ষায়তনিক ব্যক্তিত্ব
বিষয়শ্রেণী:ম্যানচেস্টার বিশ্ববিদ্যালয়ের উচ্চশিক্ষায়তনিক ব্যক্তিত্ব
বিষয়শ্রেণী:নাইটস ব্যাচেলর
বিষয়শ্রেণী:রয়েল ইন্সটিটিউশন ক্রিসমাসের উপস্থাপক লেকচার্স
বিষয়শ্রেণী:ওয়েলকাম ট্রাস্ট
বিষয়শ্রেণী:রয়েল সোসাইটির সভ্য
বিষয়শ্রেণী:ইংরেজ নাস্তিক
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:পেমব্রোক কলেজ, কেমব্রিজের প্রাক্তন শিক্ষার্থী
বিষয়শ্রেণী:কেমব্রিজ বিশ্ববিদ্যালয়ের শিক্ষক
এরিক এফ উইস্কাস

**এরিক এফ উইস্কাস** (জন্ম: ৮ জুন, ১৯৪৭) একজন মার্কিন জীববিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন।

## জন্ম ও শিক্ষাজীবন
উইস্কাস ১৯৬৯ সালে নটরডেম বিশ্ববিদ্যালয় থেকে ব্যাচেলর অব সায়েন্স ডিগ্রি লাভ করেন। ১৯৭৪ সালে ইয়েল বিশ্ববিদ্যালয় থেকে পিএইচডি ডিগ্রি লাভ করেন।

## পুরস্কার ও সম্মাননা
* নোবেল পুরস্কার, (১৯৯৫)

## তথ্যসূত্র

## বহিঃসংযোগ

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন জীববিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন বংশাণুবিদ
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন নাস্তিক
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:ডিউক বিশ্ববিদ্যালয়ের শিক্ষক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:মার্কিন ফিলোসফিক্যাল সোসাইটির সদস্য
এডওয়ার্ড বি. লুইস

থাম্ব|260x260পিক্সেল|ল্যাবরেটরিতে কর্মরত লুইস, ১৯৮৬ সাল
**এডওয়ার্ড বি লুইস** একজন মার্কিন জিনবিজ্ঞানী। তিনি ১৯৯৫ সালে চিকিৎসাবিজ্ঞানে নোবেল পুরস্কার লাভ করেন। 

## জীবনী
লুইস ১৯৩৯ সালে ইউনিভার্সিটি অব মিনেসোটা থেকে জীবপরিসংখ্যানে বিএসসি ডিগ্রি লাভ করেন। ক্যালিফোর্নিয়া ইনস্টিটিউট অফ টেকনোলজি থেকে ১৯৪২ সালে জিনতত্ত্বে পিএইচডি এবং ১৯৪৩ সালে আবহাওয়াবিদ্যাইয় মাস্টার্স ডিগ্রি অর্জন করেন। ১৯৪৮ সালে ক্যালিফোর্নিয়া ইনস্টিটিউট অফ টেকনোলজিতে জীববিজ্ঞানের সহযোগী অধ্যাপক হিসেবে যোগদান করেন। ১৯৪৯ সালে সহযোগী অধ্যাপক এবং ১৯৫৬ সালে পূর্ণ অধ্যাপক পদে উন্নীত হন।

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:মার্কিন বংশাণুবিদ
বিষয়শ্রেণী:মিনেসোটা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়েল সোসাইটির বিদেশি সদস্য
আরব বাহিনী

**আরব বাহিনী** প্রথম বিশ্বযুদ্ধের সময় গঠিত একটি প্যান-আরব সামরিক বাহিনী। হেজাজ রাজতন্ত্র কর্তৃক এটি প্রতিষ্ঠিত হয়। আরব বিদ্রোহে সহায়তা দান ও মধ্যপ্রাচ্যে আরবদের একতার উদ্দেশ্য এই বাহিনী গঠন করা হয়। হেজাজের রাজা হুসাইন বিন আলী এই বাহিনীর নেতৃত্ব দেন। ১৯১৬ সালে তিনি “আরবদের সুলতান” উপাধি ধারণ করেন।

## তথ্যসূত্র

বিষয়শ্রেণী:সৌদি আরবের সামরিক ইতিহাস
সিকান্দার রাজা

**সিকান্দার রাজা বাট** (; জন্ম: ২৪ এপ্রিল, ১৯৮৬) পাকিস্তানের পাঞ্জাব প্রদেশের শিয়ালকোটে জন্মগ্রহণকারী জিম্বাবুয়ের ক্রিকেটার। লোগান কাপে চমকপ্রদ ক্রীড়াশৈলী উপস্থাপনার মাধ্যমে জিম্বাবুয়ের নির্বাচকমণ্ডলীর দৃষ্টি আকর্ষণ করতে সক্ষম হন **সিকান্দার বাট**। ২০০১ সালে স্ব-পরিবারে জিম্বাবুয়ে অভিবাসিত হন। নাগরিকত্ব নিয়ে সমস্যার সৃষ্টি হলেও ২০১১ সালে এ সমস্যার সমাধান হয়।

## খেলোয়াড়ী জীবন
২০০৭ সালে জিম্বাবুয়ে দলের হয়ে খেলতে শুরু করেন। নর্দার্নসের পক্ষে প্রথম-শ্রেণীর ক্রিকেটে অভিষিক্ত হন তিনি। শুরুতে নর্দার্নসে হয়ে লিস্ট এ ক্রিকেটে অংশগ্রহণ করলেও পরবর্তীকালে ম্যাশোনাল্যান্ড ঈগলসে স্থানান্তরিত হন রাজা। ২০১০ সালে টুয়েন্টি২০ ক্রিকেটে সাউদার্ন রক্সের পক্ষে ডেজার্ট ভাইপার্স দলের বিপক্ষে অভিষেক ঘটান নিজেকে।

২০১১ সালের ক্রিকেট বিশ্বকাপের প্রাথমিক দলে ঠাঁই পেলেও চূড়ান্ত দলে ঠাঁই হয়নি তার। জিম্বাবুয়ের নির্বাচকমণ্ডলী প্রশিক্ষিত দলের সদস্যরূপে অস্ট্রেলিয়া এ ও দক্ষিণ আফ্রিকা দলের অংশগ্রহণে ত্রি-দেশীয় সিরিজে অন্তর্ভুক্ত করে। এর প্রধান কারণ ছিল, তার নাগরিক মর্যাদা ছিল না। সেপ্টেম্বর, ২০১১ সালে জিম্বাবুয়ের নাগরিকত্ব অর্জন করেন রাজা। ৩ মে, ২০১৩ তারিখে বাংলাদেশ দলের বিপক্ষে একদিনের আন্তর্জাতিক ক্রিকেটে অভিষিক্ত হন তিনি। ঐ খেলায় ৩ নম্বরে ব্যাটিংয়ে নেমে তিনি মাত্র ৩ রান সংগ্রহ করেছিলেন।

## ওয়ানডে শতক

## তথ্যসূত্র

## বহিঃসংযোগ
* BRMTaylor Profile
* CricketArchive Profile
* Cricinfo Profile

বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:জিম্বাবুয়ে জাতীয় ক্রিকেট দলের অধিনায়ক
বিষয়শ্রেণী:পাকিস্তানি বংশোদ্ভূত ক্রীড়াবিদ
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:ম্যাশোনাল্যান্ডের ক্রিকেটার
বিষয়শ্রেণী:নর্দার্নসের (জিম্বাবুয়ে) ক্রিকেটার
বিষয়শ্রেণী:শিয়ালকোট থেকে আগত ক্রিকেটার
বিষয়শ্রেণী:চট্টগ্রাম চ্যালেঞ্জার্সের ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:সাউদার্ন রক্সের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:কাশ্মীরি বংশোদ্ভূত পাকিস্তানি ব্যক্তি
বিষয়শ্রেণী:গাজী গ্রুপের ক্রিকেটার
বিষয়শ্রেণী:জিম্বাবুয়ীয় নির্বাচিত একাদশের ক্রিকেটার
বিষয়শ্রেণী:পাকতিয়া প্যান্থার্সের ক্রিকেটার
বিষয়শ্রেণী:পাঞ্জাবি বংশোদ্ভূত জিম্বাবুয়ীয় ব্যক্তি
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী
বিষয়শ্রেণী:পাকিস্তানি বংশোদ্ভূত জিম্বাবুয়ীয় ব্যক্তি
হোসে লুইস ব্রাউন

**হোসে লুইস ব্রাউন** (; জন্ম নভেম্বর ১১, ১৯৫৬) একজন প্রাক্তন আর্জেন্টিনীয় ফুটবল ডিফেন্ডার এবং বর্তমানে একজন কোচ। তিনি ১৯৮৬ বিশ্বকাপ জয়ী আর্জেন্টিনা দলের সদস্য ছিলেন।

## খেলুড়ে ক্যারিয়ার
হোসে লুইস ব্রাউন এস্তুদিয়ান্তেস দি লা প্লাতার যুব একাডেমীতে নিজের ক্যারিয়ার শুরু করেন। ১৯৭৫ সালে তার পেশাদার অভিষেক ঘটে। তিনি ১৯৮২ এবং ১৯৮৩ সালে আর্জেন্টিনীয় চ্যাম্পিয়নশিপ জয়ী দলের অধিনায়ক ছিলেন।

এস্তুদিয়ান্তেসে আটটি মৌসুম কাটানোর পর তিনি দেপোর্তিভো ইস্প্যানিয়োলে যোগ দেন। এরপর ১৯৮৫ সালে তিনি যোগ দেন বোকা জুনিয়র্সে। এরপর তিনি কলম্বীয় ক্লাব নাসিওনাল দি মেদেইন, ফরাসি ক্লাব স্তেদ ব্রেস্তোইস এবং স্পেনীয় ক্লাব রিয়াল মুর্সিয়ায় খেলেন। ১৯৮৯ সালে তিনি আর্জেন্টিনায় ফিরে আসেন এবং যোগ দেন রেসিং ক্লাব দি আভেয়ানেদায় এবং পরের বছর তিনি ফুটবল থেকে অবসর গ্রহণ করেন।

আর্জেন্টিনীয় জাতীয় দলের হয়ে তিনি ৩৬টি খেলায় মাঠে নামেন এবং একটি মাত্র গোল করেন। তার এই একমাত্র গোলটি ছিল ১৯৮৬ বিশ্বকাপের ফাইনালে পশ্চিম জার্মানির বিপক্ষে আর্জেন্টিনার প্রথম গোল, যে খেলায় আর্জেন্টিনা ৩–২ গোলের ব্যবধানে জয় লাভ করে। খেলার শেষ দিকে, তিনি তার ডান বাহুতে ইনজুরি আক্রান্ত হন, তবে খেলার শেষ মূহুর্ত পর্যন্ত তিনি মাঠে ছিলেন।

### খেলোয়াড় হিসেবে অর্জিত শিরোপাসমূহ

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:বোকা জুনিয়র্সের খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:ফিফা বিশ্বকাপ বিজয়ী খেলোয়াড়
বিষয়শ্রেণী:১৯৮৩ কোপা আমেরিকার খেলোয়াড়
বিষয়শ্রেণী:১৯৮৭ কোপা আমেরিকার খেলোয়াড়
বিষয়শ্রেণী:১৯৮৯ কোপা আমেরিকার খেলোয়াড়
বিষয়শ্রেণী:আর্জেন্টিনীয় প্রথম বিভাগের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:আর্জেন্টিনীয় ফুটবল ম্যানেজার
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:রিয়াল মুর্সিয়ার ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:স্তাদ ব্রেস্তোয়া ২৯-এর খেলোয়াড়
বিষয়শ্রেণী:আর্জেন্টিনীয় প্রবাসী পুরুষ ফুটবলার
বিষয়শ্রেণী:২০১৯-এ মৃত্যু
বিষয়শ্রেণী:আর্জেন্টিনার আন্তর্জাতিক ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
বিষয়শ্রেণী:আলঝেইমার রোগ থেকে মৃত্যু
বিষয়শ্রেণী:রেসিং ক্লাব আভেয়ানেদার খেলোয়াড়
বিষয়শ্রেণী:আর্জেন্টিনীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:এস্তুদিয়ান্তেস লা প্লাতার ফুটবলার
বিষয়শ্রেণী:বুয়েনোস আইরেস প্রদেশের ফুটবলার
বিষয়শ্রেণী:২০শ_শতাব্দীর_আর্জেন্টিনীয়_পুরুষ_ক্রীড়াবিদ
সান্টা ক্রুজ দে তেনেরিফে

**সান্টা ক্রুজ দে তেনেরিফে** () হল কানারি দ্বীপপুঞ্জের সান্টা ক্রুজ দে তেনেরিফের প্রদেশের তেনেরিফের রাজধানী (সাথে লাস পালমাসেরও)। এর পূর্ণ নাম **সান্টা ক্রুজ দে সান্টিয়াগো তেনেরিফে**, কিন্তু সংক্ষেপে এটি **সান্টা ক্রুজ** নামে অতি পরিচিত।

এটি তেনেরিফের উত্তর-পূর্ব দিকে এবং আটলান্টিক মহাসাগরের আফ্রিকার উত্তর-পশ্চিম উপকূলের প্রায় ২১০ কিলোমিটার (১৩০ মাইল) দূরে অবস্থিত। ১৮৩৩ সালের দিকে স্পেনের আঞ্চলিক বিভাগ এবং ১৯২৭ সালে দিকে সান্টা ক্রুজ দে তেনেরিফের ক্যানারি দ্বীপপুঞ্জের একই রাজধানী ছিল। কিন্তু ১৯২৭ সালের একটি ফরমান জারি হয় যে ক্যানারি দ্বীপপুঞ্জের রাজধানী ভাগ করা হবে, যা এখন পর্যন্ত বদ্ধমান রয়েছে। যখন বিভিন্ন দেশসমূহ থেকে আসার ক্রুজ জাহাজ বন্দরটি অবস্থান নেয় এবং ইউরোপ, আফ্রিকা এবং আমেরিকার সাথে যোগাযোগের কেন্দ্রবিন্দু হয়, তখন বন্দরটি গুরুত্বপূর্ণ হয়ে ওঠে। শহরটি অভ্যন্তরীণ এবং ক্যানারি দ্বীপপুঞ্জের আন্ত-দ্বীপ যোগাযোগের জন্য কেন্দ্রস্থল হয়।

## তথ্যসূত্র

## বহিঃসংযোগ

* অফিসিয়াল ওয়েবসাইট

বিষয়শ্রেণী:স্পেনের শহর
বিষয়শ্রেণী:ক্যানারি দ্বীপপুঞ্জ
বিষয়শ্রেণী:১৪৯৪-এ প্রতিষ্ঠিত
বিষয়শ্রেণী:আফ্রিকার রাজধানী
ক্যাম্প দে লেস কোর্তস্‌

**ক্যাম্প দি লেস কোর্তস্‌** (), ছিল একটি স্টেডিয়াম, যার অবস্থান ছিল স্পেনের কাতালোনিয়া রাজ্যের বার্সেলোনা শহরে। ১৯৫৭ সালে ক্যাম্প ন্যুতে আসার আগ পর্যন্ত এটিকে বার্সেলোনার হোম স্টেডিয়াম হিসেবে ব্যবহার করা হত। 

## তথ্যসূত্র

## বহিঃসংযোগ
*স্পেনের স্টেডিয়াম

বিষয়শ্রেণী:ফুটবল ক্লাব বার্সেলোনা
বিষয়শ্রেণী:স্পেনের ফুটবল মাঠ
বিশ্ব সাঁতার প্রতিযোগিতা

থাম্ব|বিশ্ব সাঁতার চ্যাম্পিয়নশিপের লোগো
**ফিনা বিশ্ব সাঁতার চ্যাম্পিয়নশিপ** বা **বিশ্ব সাঁতার প্রতিযোগিতা** () সাঁতার, ডাইভিং, উন্মুক্ত সাঁতার, সিনক্রোনাইজড সুইমিং এবং ওয়াটার পোলো জলক্রীড়ায় বিশ্ব প্রতিযোগিতাবিশেষ। এ বিভাগগুলো ফিনা কর্তৃক পরিচালিত। সকল জলক্রীড়া বিষয়গুলোই ৫০ মিটারের লং কোর্স পুলে অনুষ্ঠিত হয়ে থাকে।

এ প্রতিযোগিতাটি ১৯৭৩ সালে সর্বপ্রথম অনুষ্ঠিত হয়। শুরুতে প্রতি দুই বছর অন্তর অনুষ্ঠিত হলেও ১৯৭৮-১৯৯৮ সাল পর্যন্ত প্রতি চার বছর পরপর অনুষ্ঠিত হতো। ২০০১ সাল থেকে পুনরায় দুই বছর পরপর অনুষ্ঠিত হচ্ছে।

## ক্রীড়া বিষয়সমূহ

## সর্বকালের সেরা দলের পদক তালিকা
১৯৭৩ থেকে ২০১১ পর্যন্ত সেরা দলগুলোর পদক তালিকা দেয়া হলো:

:১.পূর্ব জার্মানি + পশ্চিম জার্মানি
:২.রাশিয়া + সোভিয়েত ইউনিয়ন
:৩.সার্বিয়া + সার্বিয়া ও মন্টেনিগ্রো + যুগোস্লাভিয়া
:৪.চেক প্রজাতন্ত্র + চেকোস্লোভাকিয়া

## বিষয়সমূহ
নিম্নে উল্লেখকৃত নির্দিষ্ট বিষয় ব্যতীত প্রত্যেক বিভাগেই পুরুষ ও প্রমিলাদের বিভাগ রয়েছে।

### ডাইভিং
* ১&nbsp;মিটার পুরুষ স্প্রিংবোর্ড
* ৩&nbsp;মিটার পুরুষ স্প্রিংবোর্ড
* প্লাটফর্ম
* সিনক্রোনাইজড ৩ &nbsp;মিটার পুরুষ স্প্রিংবোর্ড
* সিনক্রোনাইজড প্লাটফর্ম

### হাই ডাইভিং
* ২৭ মিটার (কেবলমাত্র পুরুষ)
* ২০ মিটার (কেবলমাত্র প্রমিলা)

### উন্মুক্ত সাঁতার
* ৫&nbsp;কিলোমিটার
* ১০&nbsp;কিলোমিটার
* ২৫&nbsp;কিলোমিটার

### সুইমিং

### সিনক্রোনাইজড সুইমিং
(কেবলমাত্র প্রমিলাদের জন্য)
* একক
* দ্বৈত
* দলগত
* ফ্রি কম্বিনেশন

### ওয়াটার পোলো

* পুরুষদের প্রতিযোগিতা
* প্রমিলাদের প্রতিযোগিতা

## তথ্যসূত্র

## পাদটীকা

## বহিঃসংযোগ
* Swim Rankings results

বিষয়শ্রেণী:সাঁতার প্রতিযোগিতা
বিষয়শ্রেণী:বিশ্ব সাঁতার প্রতিযোগিতা
বিষয়শ্রেণী:১৯৭৩-এ প্রতিষ্ঠিত পুনরাবৃত্ত ক্রীড়া ঘটনা
মক্কার যুদ্ধ (১৯১৬)

**মক্কার যুদ্ধ** ১৯১৬ সালের জুন ও জুলাই মাসে ইসলামের পবিত্র শহর মক্কায় সংঘটিত হয়। ১০ জুন মক্কার শরিফ ও বনু হাশিম গোত্রের প্রধান হুসাইন বিন আলী উসমানীয় খিলাফতের বিরুদ্ধে এই শহরে বিদ্রোহের সূচনা করেন। মক্কার যুদ্ধ প্রথম বিশ্বযুদ্ধকালীন আরব বিদ্রোহের একটি অংশ ছিল।

## পটভূমি
হুসাইন বিন আলী এডেন থেকে আলেপ্পো পর্যন্ত একটি বিস্তৃত আরব রাষ্ট্র গঠনের ব্যাপারে পরিকল্পনা করেন। এ উদ্দেশ্যে তিনি ব্রিটিশদের সাহায্য চান। তার চার পুত্রকে তিনি এজন্য অনুপ্রাণিত করেন।

## ঘটনাসমূহ
১৯১৬ সালের জুনের দিকে অধিকাংশ উসমানীয় সেনা তাইফ গমন করে। হেজাজের গভর্নর গালিব পাশা এখানে অবস্থান করছিলেন। মক্কার প্রতিরক্ষার জন্য মাত্র ১,০০০ জন সৈনিক অবশিষ্ট ছিল। হুসাইন বিন আলী যখন বিদ্রোহের সূচনা চিহ্নিত করে হাশেমি প্রাসাদের জানালা দিয়ে শূণ্যে গুলি ছুড়েন তখন অধিকাংশ সৈনিক ব্যারাকে ঘুমন্ত ছিল। শব্দ শুনে তার ৫০০০ সমর্থক মক্কাকে পর্যবেক্ষণকারী তিনটি দুর্গ ও জেদ্দা সড়কের পাশে অবস্থিত জিরওয়াল ব্যারাকে তুর্কি বাহিনীর উপর গুলি ছুড়তে শুরু করে। এই আক্রমণ অতর্কিতে সংঘটিত হয় এবং দায়িত্বরত তুর্কি কমান্ডিং অফিসার এটিকে বিদ্রোহের সূচনা বুঝতে ব্যর্থ হন। শরিফ ও উসমানীয় ব্যানারগুলো একই রঙের হওয়ায় তুর্কি কমান্ডার পার্থক্য ধরতে পারেননি। তিনি পরিস্থিতির ব্যাপারে শরিফ হুসাইনকে ফোন করেন। হুসাইন তাকে কারণ জানান ও তুর্কি কমান্ডারকে আত্মসমর্পণ করতে বলেন। কমান্ডার এ দাবি প্রত্যাখ্যান করেন। এরপর যুদ্ধ শুরু হয়। পরের দিন বনু হাশিম বাহিনী মসজিদুল হারামের পার্শ্ববর্তী সাফা কোণে বাশ-কারাকলের দিকে অগ্রসর হয় ও তা দখল করে। তৃতীয় দিন উসমানীয় গভর্নর ও ডেপুটি গভর্নরের অফিস দখল করা হয়। বন্দী ডেপুটি গভর্নর অবশিষ্ট তুর্কি সৈনিকদেরকে আত্মসমর্পণ করতে আদেশ দেন। সৈনিকরা তা প্রত্যাখ্যান করে।

এরপর অচলাবস্থার সৃষ্টি হয়। স্যার রেজিনাল্ড উইনগেট প্রশিক্ষিত মিশরীয় গানার সহযোগে সুদান থেকে জেদ্দার মধ্য দিয়ে দুটি কামান পাঠান। তারা তুর্কি দুর্গের দেয়াল ভেঙ্গে ফেলতে সক্ষম হয়। শরিফি বাহিনী আক্রমণ করে ও আত্মরক্ষাকারী সৈনিকরা বন্দী হয়। ৪ জুলাই তিন সপ্তাহ ধরে কঠোর প্রতিরোধের পর মক্কার শেষ তুর্কি প্রতিরোধ জিরওয়াল ব্যারাক আত্মসমর্পণ করে।

## ফলাফল
এটি ছিল উসমানীয় সাম্রাজ্যের পতনের সূচনা। সেসাথে এটিকে হাশেমি রাজ্যের সূচনা হিসেবেও ধরা হয়। মক্কা এই রাজ্যের রাজধানী ছিল। ধীরে ধীরে এটি উত্তর দিকে সম্প্রসারিত হয়। মধ্যপ্রাচ্যে এই যুদ্ধ গভীর ক্ষত রেখে গেছে। এরপর আরব রাষ্ট্রগুলো শক্ত ইউরোপীয় প্রভাবের অধীনে চলে আসে। উসমানীয় খিলাফত বিলুপ্ত হয় এবং ফিলিস্তিন ব্রিটিশ শাসনের অধীনে চলে আসে। পরবর্তীতে এখানে ইসরায়েল রাষ্ট্রের জন্ম হয়। মক্কার শরিফ হুসাইন বিন আলীকে প্রতিদ্বন্দ্বী সৌদিরা ক্ষমতাচ্যুত করে। ফলে শরিফ হুসাইনের ইয়েমেন থেকে সিরিয়া পর্যন্ত বিস্তৃত আরব রাষ্ট্রের স্বপ্ন অসম্পূর্ণ থেকে যায়।

## আরও দেখুন

* মদীনা অবরোধ

## তথ্যসূত্র
* History of the Arab Revolt (on King Hussein's website)
* Arab Revolt at PBS
* 
* Lawrence, T. E. (1935). Seven Pillars of Wisdom. Doubleday, Doran, and Co.

মক্কা ১৯১৬
বিষয়শ্রেণী:মক্কার ইতিহাস
মক্কা ১৯১৬
মক্কা ১৯১৬
সান্তিয়াগো দে কম্পোসতেলা ট্রেন দুর্ঘটনা

২৪ জুলাই ২০১৩ তারিখে, একটি উচ্চগতিসম্পন্ন ট্রেন মাদ্রিদ থেকে ফেররোল ভ্রমণকালে, উত্তর-পশ্চিম স্পেনের স্বায়ত্তশাসিত অঞ্চল গালিসিয়ায় সান্তিয়াগো দে কম্পোসতেলা রেলওয়ে স্টেশনের ৪ কিমি দূরে লাইনচ্যুত হয়। এ সময় ট্রেনটিতে ২২২ জন (২১৮ জন যাত্রী এবং ৪ জন ক্রু) ছিল, যাদের মধ্যে প্রায় ১৪০ জন আহত এবং ৭৮ জন নিহত হন।

ট্রেনের তথ্য রেকর্ডার থেকে জানা যায়, দুর্ঘটনার সময় লাইনের একটি বাঁকে ট্রেনটির সর্বোচ্চ গতি থাকার কথা ছিল ৮০ কিলোমিটার, তবে তা এর দ্বিগুণ গতিতে (১৯০ কিলোমিটার বেগে) বাঁকটি অতিক্রম করছিল।

স্পেনে ১৯৪৪ সালে হওয়া তররে দেল বিয়েরো ট্রেন দুর্ঘটনা পর, প্রায় ৭০ বছরের মধ্যে এটিই সবচেয়ে ভয়াবহ ট্রেন দুর্ঘটনা।

## পটভূমি
স্পেন পৃথিবীর সবচেয়ে দ্রুত গতির রেল নেটওয়ার্কের একটি, নির্মিত ও পরিচালিত হয় অবকাঠামো কোম্পানী আদিফ দ্বারা এবং রাষ্ট্রীয় মালিকানাধীন অপারেটর আরইএনএফই দ্বারা চালিত হয়, যারা রোলিং স্টুকগুলির ব্যবস্থাপনা করে। আরইএনএফই ক্লাস ১৩০ যাত্রী ট্রেন দ্রুতগতির ট্র্যাকের উপর সঞ্চালিত হয়, কিন্তু তা কোম্পানির দ্রুততম ট্রেন নয়।

## তথ্যসূত্র

বিষয়শ্রেণী:স্পেনের রেল দুর্ঘটনা
বিষয়শ্রেণী:২০১৩-এ স্পেন
বিষয়শ্রেণী:২০১৩ সালে রেল দুর্ঘটনা
কুইন অ্যানি’স রিভেঞ্জ

**কুইন অ্যানি’স রিভেঞ্জ** (ইংরেজি:Queen Anne's Revenge) ছিল ইংরেজ জলদস্যু ব্ল্যাকবিয়ার্ডের জলি রজার পতাকাবাহী জাহাজ। তিনি জাহাজটি এক বছরেরও কম সময় ব্যবহার করেছিলেন। ১৭১৮ সালে ব্ল্যাকবিয়ার্ড বেফোর্ট ইনলেট, উত্তর ক্যারোলিনার (বর্তমান, মার্কিন যুক্তরাষ্ট্র) কাছাকাছি নোঙ্গর করে রেখেছিলেন। ১৯৯৬ সালের পর *ইন্টারসেল* নামে উত্তর ক্যারোলিনার মেরিন রিকভারিতে কাজ করা এক ঠিকাদার *কুইন অ্যানি’স রিভেঞ্জ* -এর মত দেখতে একটি জাহাজের অবশিষ্ঠাংশ অবিষ্কার করেন।

## ইতিহাস
৩০০ টনের এই ভেসেলটির আসল নাম ছিল কনকর্ড, যা ১৭১০ সালে ফ্রিগাট (পূর্বের পাল তোলা ছোট রণতরী) হিসেবে ইংল্যান্ডে তৈরি করা হয়েছিল। এক বছর পর জাহাজটি ফরাসিরা আটক করে। এরপর ফরাসিরা জাহাজটিকে আরো অধিক কার্গো ধারনক্ষমতা সম্পন্ন করে ও দাস বহনের উপযোগী করে নতুন ভাবে তৈরি করেন। এসময় জাহাজটির নাম পরিবর্তন করে রাখা হয়, লা কনকর্ডি ডি নানতেস। পরবর্তীতে দাস বহনকারী এই জাহাজটি নভেম্বর ২৮, ১৭১৭ সালে মার্টিনিক দ্বীপপুঞ্জের কাছাকাছি জলদস্যু বেঞ্জামিন হার্নিগোল্ড দখল করেন। হার্নিগোল্ড তার বিশ্বস্থ এডোয়ার্ড টীচ (যিনি ব্ল্যাকবিয়ার্ড নামেই বেশি পরিচিত) -এর কাছে জাহাজটি হস্তান্তর করেন ও তাকে জাহাজের ক্যাপ্টেন নিযুক্ত করেন। টীচের ফার্স্ট ম্যাট ছিল ক্রিস্টোফার ব্ল্যাকউড (ব্ল্যাকবিয়ার্ড ক্লাউ), ছিলেন একজন হিংস্র যুদ্ধা এবং তিনি ব্ল্যঅকবিয়ার্ডের অনেক জলদস্যুকে পচিালনা করতেন।

ব্ল্যাকবিয়ার্ড লা কনকর্ডিং জাহাজটি তার জলি রজার পতাকাবাহী জাহাজে পরিনত করেন। এটিতে আরো ক্যানোন যুক্ত করে নাম পরিবর্তন করে রাখেন কুইন অ্যানি’স রিভেঞ্জ। নামটি সম্ভবত এসেছে স্প্যানিশদের বিরুদ্ধে, ব্রিটিশদের যুদ্ধের নাম থেকে। যুদ্ধটির নাম ছিল কুইন অ্যানি’স ওয়ার, যে যুদ্ধে ব্ল্যাকবিয়ার্ড রাজকীয় নৌবাহিনীতে কিছু কাল কাজ করেছেন। অথবা রানী অ্যানীর প্রতি তার সহানুভূতি থেকে জাহাজের এমন নামকরণ করেছিলেন। ব্ল্যাকবিয়ার্ড এই জাহাজ নিয়ে আফ্রিকার পশ্চিম উপকূল থেকে যাত্রা করে ক্যারিবীয় অঞ্চলে পৌঁছেছিলেন। পথিমধ্যে, তিনি ব্রিটিশ, ডাচ ও পর্তুগীজদের বণিক জাহাজে আক্রমণ করেছিলেন বলে জানা যায়।

কিছুদিন পরই চার্লস্টোন হার্বারে ১৭১৮ এর মে মাসে তিনি প্রতিরোধ গড়ে তোলেন এবং সরকারের রাজকীয় ক্ষমা গ্রহণে অস্বীকৃতি জানান। কুইন অ্যানি’স রিভেঞ্জ নিয়ে তিন বেফোর্ট ইনলেটে বালুচরাতে আটকে যান। এরপর অল্প সংখ্যক ক্রু নিয়ে তিনি ছোট তরঅ অ্যাডভেঞ্চার নিয়ে পালিয়ে যান। তিনি নিকটবর্তী একটি দ্বীপে তার কিছু জলদস্যু অনুসারীকে নামিদেন যাদের পরবর্তীতে স্টিডি বোনেট উদ্ধার করেন। এর অল্পকাল পরই ব্ল্যাকবিয়ার্ড আত্মসমর্পণ করেন ও রাজকীয় ক্ষমা গ্রহণ করেন কিন্তু কিছুদিন অতিবাহিত হওয়ার পর তিনি পুনরায় জলদস্যুতায় জড়িয়ে পরেন এবং এক যুদ্ধে নিহত হন।

## ঐতিহাসিক স্থানের জাতীয় নিবন্ধন
কুইন অ্যানি’স রিভেঞ্জ ২০০৪ সালে যুক্তরাষ্ট্রের ঐতিহাসিক স্থানের জাতীয় নিবন্ধনের তালিকায় স্থান পায়। এর তথ্যসূত্রের নাম্বার হল, ০৪০০০১৪৮। এটাতে উল্লেখ করা হয়েছে এটি উত্তর ক্যারোলিনা রাজ্যের মোরহেড শহরের সম্পত্তি।

## তথ্যসূত্র

## বহিঃসংযোগ
* Queen Anne's Revenge: Archaeological Site, North Carolina Department of Cultural Resources

বিষয়শ্রেণী:ব্ল্যাকবিয়ার্ড
বিষয়শ্রেণী:জলদস্যু জাহাজ
বিষয়শ্রেণী:১৭১০-এর জাহাজ
বিষয়শ্রেণী:১৭১০-এর দশকের জাহাজ
বিষয়শ্রেণী:সামুদ্রিক লোকাচারবিদ্যা
রিচার্ড জে. রবার্টস

**রিচার্ড জন রবার্টস** একজন ব্রিটিশ প্রাণরসায়নবিদ এবং আণবিক জীববিজ্ঞানী। তিনি ১৯৯৩ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
রবার্তস শেফিল্ড বিশ্ববিদ্যালয় থেকে রসায়নে ১৯৬৫ সালে বিএসসি এবং ১৯৬৯ সালে পিএইচডি ডিগ্রি অর্জন করেন।

## তথ্যসূত্র

বিষয়শ্রেণী:নাইটস ব্যাচেলর
বিষয়শ্রেণী:ইংরেজ নোবেল বিজয়ী
বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ জীববিজ্ঞানী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:শেফিল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রয়েল সোসাইটির সভ্য
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ইংরেজ নাস্তিক
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:২০শ শতাব্দীর ব্রিটিশ জীববিজ্ঞানী
বিষয়শ্রেণী:২১শ শতাব্দীর ব্রিটিশ জীববিজ্ঞানী
জন মাইকেল বিশপ

**জন মাইকেল বিশপ** (জন্ম: ২২ ফেব্রুয়ারি ১৯৩৬) একজন মার্কিন ইমিউনোলজিস্ট এবং অণুজীববিজ্ঞানী। তিনি ১৯৮৯ সালে চিকিৎসাবিজ্ঞানে নোবেল পুরস্কার লাভ করেন  এবং যৌথভাবে আলফ্রেড পি. স্লোন পুরস্কার পান। 

## জীবনী
বিশপ পেন্সিলভানিয়ায় জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৬২ সালে এমডি ডিগ্রি অর্জন করেন।

## তথ্যসূত্র

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৩৬-এ জন্ম
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:ক্যালিফোর্নিয়া বিশ্ববিদ্যালয়, সান ফ্রান্সিস্কোর শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন অণুজীববিজ্ঞানী
বিষয়শ্রেণী:গেটিসবার্গ কলেজের প্রাক্তন শিক্ষার্থী
বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ন্যাশনাল একাডেমি অফ মেডিসিনের সদস্য
বিষয়শ্রেণী:২১শ শতাব্দীর মার্কিন জীববিজ্ঞানী
ফুলতলা ইউনিয়ন, ফুলতলা

**ফুলতলা ইউনিয়ন** বাংলাদেশের খুলনা জেলার  ফুলতলা উপজেলার অন্তর্গত একটি ইউনিয়ন।
## অবস্থান ও আয়তন
ইউনিয়নের পূর্ব ও উত্তর দিকে ভৈরব নদী, পশ্চিমে যশোর জেলার অভয়নগর উপজেলার রাজঘাট ইউনিয়ন এবং দক্ষিণ দিকে খুলনা জেলার ফুলতলা উপজেলার দামোদর ইউনিয়ন। ১৫ টি গ্রাম নিয়ে গঠিত ইউনিয়নের মোট জন সংখ্যা ৩৬০৪৮ যার মধ্যে নারী ১৮,৭৩১ ও পুরুষ ১৭,৩১৭ জন। এখানে ৩৭ কি.মি. পাকা রাস্তা রয়েছে।

## গ্রামসমূহ
*  উত্তরডিহি, 
* পায়গ্রামকসবা, 
* খানজাহানপুর,
* তরতীবপুর, 
* তাজপুর, 
* পয়গ্রাম,
* মধ্যডাঙ্গা, 
* নাওদাড়ী, 
* বুড়িয়ারডাঙ্গা,
* বেজেরডাঙ্গা, 
* ঢাকুরিয়া 
* বেগুনবাড়ীয়া,
* রাড়ীপাড়া, 
* দক্ষিণডিহি 
* যোগিনীপাশা

## জনসংখ্যার উপাত্ত
৩০২৮৮ জন (প্রায়) (২০১১ সালের আদম শুমারি অনুযায়ী)

## নদনদী
* ভৈরব নদী
* বিল ডাকাতিয়া

## শিক্ষাপ্রতিষ্ঠান
## তথ্যসূত্র

বিষয়শ্রেণী:ফুলতলা উপজেলার ইউনিয়ন
বিষয়শ্রেণী:খুলনা বিভাগের জনবহুল স্থান
নাতালিয়া ইসচেঙ্কো

**নাতালিয়া সার্গেইভানা ইশচেঙ্কো** (; জন্ম: ৮ এপ্রিল, ১৯৮৬) সাবেক সোভিয়েত ইউনিয়নের স্মলেনস্ক এলাকায় জন্মগ্রহণকারী রুশ সাঁতারু। তিনি রাশিয়া দলের পক্ষ হয়ে সিনক্রোনাইজড সাঁতার প্রতিযোগিতায় অংশগ্রহণ করে থাকেন। ২০০৮ ও ২০১২ সালের গ্রীষ্মকালীন অলিম্পিক ক্রীড়ায় স্বর্ণপদক জয়ী রুশ দলের অন্যতম সদস্য ছিলেন। এছাড়াও, ২০১২ সালের গ্রীষ্মকালীন অলিম্পিক ক্রীড়ায় ভেতলানা রোমাশিনার সাথে দ্বৈত প্রতিযোগিতায় বিজয়ী হয়েছিলেন। ১ নভেম্বর, ২০১২ তারিখে ক্রীড়া জীবন থেকে অবসর নেন।

## তথ্যসূত্র

## বহিঃসংযোগ
* The Official Website of the Beijing 2008 Olympic Games

বিষয়শ্রেণী:রুশ সাঁতারু
বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০০৮ গ্রীষ্মকালীন অলিম্পিকের সমলয় সাঁতারু
বিষয়শ্রেণী:২০১২ গ্রীষ্মকালীন অলিম্পিকের সমলয় সাঁতারু
বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু
বিষয়শ্রেণী:রুশ সমলয় সাঁতারু
বিষয়শ্রেণী:অলিম্পিক স্বর্ণপদক বিজয়ী রুশ
বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১২ গ্রীষ্মকালীন অলিম্পিকের পদক বিজয়ী
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:সমলয় সাঁতারে অলিম্পিক পদক বিজয়ী
বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:২০১৫ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০১১ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০০৯ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০০৭ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২০০৫ বিশ্ব সাঁতার প্রতিযোগিতার সমলয় সাঁতারু
বিষয়শ্রেণী:২১শ শতাব্দীর রুশ নারী ক্রীড়াবিদ
হ্যামিল্টন ও. স্মিথ

**হ্যামিল্টন ওথানেল স্মিথ** একজন মার্কিন অণুজীববিজ্ঞানী। তিনি ১৯৭৮ সালে চিকিৎসাবিজ্ঞানে নোবেল পুরস্কার লাভ করেন। 

## জীবনী
স্মিথ ১৯৩১ সালের ২৩ অগাস্ট জন্মগ্রহণ করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৫২ সালে গণিতে বিএ ডিগ্রি লাভ করেন।

## তথ্যসূত্র

বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:১৯৩১-এ জন্ম
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মার্কিন অণুজীববিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন জৈবপ্রযুক্তিবিদ
বিষয়শ্রেণী:ওয়াশিংটন ইউনিভার্সিটি স্কুল অফ মেডিসিনের শিক্ষক
বিষয়শ্রেণী:২০২৫-এ মৃত্যু
বিষয়শ্রেণী:২১শ শতাব্দীর মার্কিন জীববিজ্ঞানী
ড্যানিয়েল নাথন্স

**ড্যানিয়েল নাথন্স** একজন মার্কিন অণুজীববিজ্ঞানী। তিনি ১৯৭৮ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
নাথন্স ওয়াশিংটন ইউনিভার্সিটি ইন সেন্ট লুইস থেকে ১৯৫৪ সালে এমডি ডিগ্রি অর্জন করেন। তিনি ১৯৯৫ থেকে ১৯৯৬ সাল পর্যন্ত জনস হপকিন্স বিশ্ববিদ্যালয় এর প্রেসিডেন্টের দায়িত্ব পালন করেন।

## তথ্যসূত্র

বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:১৯২৮-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:মার্কিন নোবেল বিজয়ী
বিষয়শ্রেণী:জনস হপকিন্স বিশ্ববিদ্যালয়ের শিক্ষক
বিষয়শ্রেণী:ওয়াশিংটন ইউনিভার্সিটি ইন সেন্ট লুইসের প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:মার্কিন অণুজীববিজ্ঞানী
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
ওয়ার্ল্ড অ্যাকুয়াটিক্স

**ফেদেরাসিওঁ আঁতেরনাসিওনাল দ্য নাতাসিওঁ** () বা সংক্ষেপে **ফিনা** (FINA) তথা **আন্তর্জাতিক সাঁতার সংস্থা** আন্তর্জাতিক অলিম্পিক কমিটি (আইওসি) কর্তৃক স্বীকৃত একটি আন্তর্জাতিক ক্রীড়া সংস্থা। এ সংস্থাটি আন্তর্জাতিক পর্যায়ের জলক্রীড়া প্রতিযোগিতা পরিচালনার জন্য গঠিত হয়েছে। সুইজারল্যান্ডের লোজান শহরে এটির সদর দফতর অবস্থিত।

বর্তমানে ফিনা পাঁচটি বিভাগে বিশ্বব্যাপী সাঁতার ও অন্যান্য জলক্রীড়া প্রতিযোগিতা পরিচালনা করছে। এগুলি হচ্ছে সাঁতার, জলে ঝাঁপ (ডাইভিং), সমকালীকৃত সাঁতার, জল পোলো এবং মুক্ত জলাশয়ে সাঁতার। ২০১৩ সাল থেকে উঁচু থেকে জলে ঝাঁপ (হাই ডাইভিং) নামে নতুন একটি বিভাগ খোলা হয়েছে। এছাড়াও সংস্থাটি প্রাপ্তবয়স্ক সাঁতারুদের নিয়ে বৈশ্বিকভাবে "মাস্টার্স" প্রতিযোগিতা পরিচালনা করে থাকে।

## ইতিহাস
গ্রীষ্মকালীন অলিম্পিক শেষে ১৯ জুলাই, ১৯০৮ তারিখে যুক্তরাজ্যের লন্ডনের ম্যানচেস্টার হোটেল কক্ষে বেলজীয়, ব্রিটিশ, ডেনীয়, ফিনীয়, ফরাসি, জার্মান, হাঙ্গেরীয় এবং সুয়েডীয় সাঁতার সংস্থার সদস্যগণ একত্রিত হয় ফিনা গঠন করেন।

বছরওয়ারী জাতীয় সংস্থাগুলোর সংখ্যা নিম্নরূপ:
* ১৯০৮: ৮
* ১৯২৮: ৩৮
* ১৯৫৮: ৭৫
* ১৯৭৮: ১০৬
* ১৯৮৮: ১০৯
* ২০০০: ১৭৪
* ২০০৮: ১৯৭
* ২০১০: ২০২

## আরও দেখুন
* বাংলাদেশ সুইমিং ফেডারেশন
* এশিয়া সাঁতার ফেডারেশন

## তথ্যসূত্র

## বহিঃসংযোগ
* www.fina.org FINA's website

বিষয়শ্রেণী:ফিনা
বিষয়শ্রেণী:জলক্রীড়া
বিষয়শ্রেণী:সাঁতার সংস্থা
বিষয়শ্রেণী:ওয়াটার পোলো
বিষয়শ্রেণী:বিশ্ব সাঁতার প্রতিযোগিতা
বিষয়শ্রেণী:১৯০৮-এ প্রতিষ্ঠিত
বিষয়শ্রেণী:আন্তর্জাতিক ক্রীড়া সংস্থা
বিষয়শ্রেণী:ক্রীড়া অনুযায়ী ক্রীড়া পরিচালনা পরিষদ
বিষয়শ্রেণী:১৯০৮-এ প্রতিষ্ঠিত সংস্থা
বিষয়শ্রেণী:আইওসি স্বীকৃত আন্তর্জাতিক ফেডারেশন
বিষয়শ্রেণী:লোজান ভিত্তিক সংগঠন
আটলান্টিস

থাম্ব|350px|পৌরাণিক একটি মানচিত্রে আটলান্টিক মহাসাগরের বুকে আটলান্টিস দ্বীপ। মানচিত্রের উপরে দক্ষিণ দিক
**আটলান্টিস** হল পৌরাণিক উপকথা অনুযায়ী সমুদ্রতলে হারিয়ে যাওয়া একটি দ্বীপ। এর প্রথম উল্লেখ পাওয়া যায় খৃষ্টপূর্ব ৩৬০ অব্দের প্লেটোর ডায়ালগ টাইমাউস এন্ড ক্রিটিয়াসে। প্লেটো এর মতে প্রায় ৯০০০ বছর আগে আটলান্টিস ছিল হারকিউলিসের পিলারের পাদদেশে একটি দ্বীপ যা এর নৌ-সক্ষমতা দিয়ে ইউরোপের অধিকাংশ স্থান জয় করেছিল। কিন্তু এথেন্স জয় করার একটি ব্যর্থ প্রয়াসের পর এক দিন ও এক রাতের প্রলয়ে এটি সমুদ্রগর্ভে বিলীন হয়ে যায়।

প্লেটোর এই ঘটনা কোন পৌরাণিক কল্পকাহিনী অণুপ্রানিত কি না এ ব্যাপারে ইতিহাসবিদরা এখনও একমত হতে পারে নি। তবে প্লেটো ক্রিটিয়াসে দাবি করেন যে তিনি এই গল্প সোলোনের কাছ থেকে শুনেছেন। সোলোন ছিলেন খৃষ্টপূর্ব ষষ্ঠ শতকের এথেন্সের বিখ্যাত নীতিনির্ধারক। প্রাচীন মিশরে প্যাপিরাসের কাগজে এথেন্স এবং আটলান্টিস সম্পর্কে হায়ারোগ্লিফিতে কিছু নথি ছিল যা গ্রিকে অনুবাদ করা হয়। সোলোন সেখান থেকে আটলান্টিস সম্পর্কে জানতে পারেন। তবে কিছু পণ্ডিত মনে করেন যে প্লেটো প্রাচীন কিছু যুদ্ধের কাহিনী থেকে অনুপ্রানীত হয়ে এই কাহিনী গড়েছেন।

আটলান্টিসের সম্ভাব্য অস্তিত্ব নিয়ে প্রাচীনকালে অনেক বিতর্ক হয়েছে তবে পরবর্তীতে বিভিন্ন লেখক এর সমালোচনা এবং ব্যাঙ্গ-বিদ্রুপ করেছেন। এলেন ক্যামেরুনের বলেন প্রাচীনকালে আটলান্টিসের ঘটনাকে কেউ এত গুরুত্বের সাথে না নিলেও বর্তমানেই এই প্রাচীন কাহিনীকে গম্ভীরভাবে দেখা হচ্ছে।

## তথ্যসূত্র


বিষয়শ্রেণী:ধ্বংসপ্রাপ্ত প্রাচীন নগর
বিষয়শ্রেণী:পৌরাণিক দ্বীপ
বিষয়শ্রেণী:প্লেটো
বিষয়শ্রেণী:কাল্পনিক মহাদেশ
বিষয়শ্রেণী:রূপকাশ্রয়ী কাহিনী
মক্কার যুদ্ধ (১৯২৪)

**মক্কার যুদ্ধ** বর্তমান সৌদি আরবের মক্কায় সংঘটিত হয়। রাজা আবদুল আজিজ ইবনে সৌদ তার হেজাজ রাজতন্ত্র জয়ের অভিযানের সময় তাইফের পতনের পর এই যুদ্ধ সংঘটিত হয়। রাজা হুসাইন বিন আলী যুদ্ধে পরাজয়ের পর মক্কা থেকে জেদ্দা পালিয়ে যান। এসময় তিনি মক্কার কিশলায় কয়েকশত অস্ত্র ফেলে যান। ইবনে সৌদের লোকেরা এগুলোর দখল লাভ করে। মক্কার এই যুদ্ধে হাশেমিরা সৌদি ও তাদের মিত্র ইখওয়ানের কাছে পরাজিত হয়।

হুসাইন এরপর আবার পলায়ন করেন। তার প্রথম পুত্র আলী বিন হুসাইনকে হেজাজের রাজা ঘোষণা করেন। তিনি প্রথমে আকাবা ও পরে সাইপ্রাস চলে যান।

## আরও দেখুন
* সৌদি আরবের ইতিহাস

## তথ্যসূত্র

## আরো পড়ুন
* Al-Harbi, Dalal: **King Abdulaziz and his Strategies to deal with events : Events of Jeddah**. 2003 , King Abdulaziz national library.  .

বিষয়শ্রেণী:সৌদি আরবের ইতিহাস
বিষয়শ্রেণী:সৌদি আরব জড়িত লড়াই
বিষয়শ্রেণী:১৯২৪-এ সৌদি আরব
বিষয়শ্রেণী:মক্কার ইতিহাস
হ্যাল্ডান কেফার হার্টলাইন

**হ্যাল্ডান কেফার হার্টলাইন** একজন মার্কিন শারীরতত্ত্ববিদ। তিনি ১৯৬৭ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
হার্টলাইন জনস হপকিন্স বিশ্ববিদ্যালয় থেকে ১৯২৭ সালে এমডি ডিগ্রি লাভ করেন। ১৯৪০ থেকে ১৯৪১ সাল পর্যন্ত তিনি কর্নেল মেডিকেল কলেজের সহযোগী অধ্যাপক ছিলেন। ১৯৪৯ সালে তিনি জনস হপকিন্স বিশ্ববিদ্যালয় এর জীবপদার্থবিজ্ঞান বিভাগের অধ্যাপক ও চেয়ারম্যান নিযুক্ত হন।

## তথ্যসূত্র

বিষয়শ্রেণী:১৯০৩-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জনস হপকিন্স বিশ্ববিদ্যালয়ের শিক্ষক
বিষয়শ্রেণী:কর্নেল বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন স্নায়ুবিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
অগাস্ট হারম্যান ফুন্ড

**অগাস্ট হারম্যান ফুন্ড** একজন মার্কিন পদার্থবিজ্ঞানী, বর্ণালীবিদ এবং উদ্ভাবক।

## জীবনী
থাম্ব|জনস হপকিন্স বিশ্ববিদ্যালয়
ফুন্ড উইসকনসিনের ম্যাডিসনে জন্মগ্রহণ করেন। তিনি ইউনিভার্সিটি অব উইসকনসিন, ম্যাডিসন থেকে পদার্থবিজ্ঞানে বিএসসি ডিগ্রি অর্জন করেন। ফুন্ড ১৯০৬ সালে পিএইচডি ডিগ্রি অর্জন করেন। তিনি ১৯৪৩ থেকে ১৯৪৪ সাল পর্যন্ত অপটিক্যাল সোসাইটি অব আমেরিকার প্রেসিডেন্টের দায়িত্ব পালন করেন।

## তথ্যসূত্র

বিষয়শ্রেণী:১৮৭৯-এ জন্ম
বিষয়শ্রেণী:১৯৪৯-এ মৃত্যু
বিষয়শ্রেণী:মার্কিন পদার্থবিজ্ঞানী
মক্কার কিশলা

**মক্কার কিশলা** () মক্কায় অবস্থিত একটি দুর্গ ছিল। এটি ১৮ শতকে উসমানীয় সামরিক বাহিনী কর্তৃক নির্মিত হয়। এটি জারওয়াল জেলায় অবস্থিত ছিল। মসজিদুল হারামের দিকে মুখ করে আধুনিক হোটেল নির্মাণের জন্য সৌদি সরকার এটিকে ধ্বংস করে দেয়।

*কিশলা* শব্দটি তুর্কি শব্দ (আধুনিক )। এর অর্থ ব্যারাক।

## আরও দেখুন
* আজইয়াদ দুর্গ

বিষয়শ্রেণী:মক্কার দালান ও অবকাঠামো
বিষয়শ্রেণী:সৌদি আরবের দুর্গ
বিষয়শ্রেণী:ধ্বংসপ্রাপ্ত দর্শনীয় স্থান
বিষয়শ্রেণী:১৮ শতকের স্থাপত্য
বিষয়শ্রেণী:মক্কার ভবন ও স্থাপনা
ডিম্বাণু

300px|thumbnail|মানুষের ডিম্বাণু
[thumbnail|[শুক্রাণু দ্বারা ডিম্বাণুর নিষিক্তকরণ]]
**ডিম্বাণু** () হল জীবের স্ত্রীজননকোষ যা জীবের যৌন জনন প্রক্রিয়ায় শুক্রাণুর দ্বারা নিষিক্ত হয়ে থাকে। ডিম্বাণু সাধারণত হ্যপ্লয়েড ক্রোমোসোম ধারণ করে থাকে। নিষিক্ত ডিম্বাণু ডিপ্লয়েড যা প্রথমে জাইগোট গঠন করে যা পরবর্তিতে ভ্রূণ এবং শিশু জীবে পরিণত হয়। 

উন্নত প্রাণীতে ডিম্বাণু সাধারণত ডিম্বাশয়ে তৈরী হয়। স্তন্যপায়ী প্রাণীতে ডিম্বাশয়ে অপরিণত জননকোষ থেকে উওজেনেসিস প্রক্রিয়ায় পরিণত ডিম্বাণু সৃষ্টি করে।

## মানব ডিম্বাণু
মানব দেহের সবচেয়ে বড় কোষ হল ডিম্বাণু যা অণুবীক্ষণ যন্ত্রের সাহায্য ছাড়াই খালি চোখে দেখা সম্ভব। মানুষের ডিম্বাণু সাধারণত ০.১২ মিলিমিটার আকারের হয়ে থাকে। মানুষসহ অন্যান্য অমরাবতী প্রাণীতে ডিম্বাণুর নিষিক্তকরণ প্রাণীদেহের অভ্যন্তরে ঘটে থাকে। মানব ডিম্বাণু শুক্রাণু দ্বারা নিষিক্ত হওয়ার পর জরায়ুতে স্থাপিত হয়। এটি বারে বারে দ্বি বিভক্ত হতে থাকে এবং একপর্যায়ে ব্লাস্টোসিস্ট গঠন করে।

## উওপ্লাজম
উওপ্লাজম হল ডিম্বাণুর কুসুম, এটি একটি কোষীয় বস্তু যা কোষের মধ্যবর্তী স্থানে অবস্থান করে। এটি কোষের নিউক্লিয়াস যেটিকে জার্মিনাল ভেসিকল বলা হয় এবং নিউক্লিউলাস যেটিকে জার্মিনাল স্পট বলা হয়।
স্তন্যপায়ী  প্রাণীর ডিম্বাণু অতি সামান্য পরিমাণে পুষ্টি উপাদান সম্পন্ন কুসুম বহন করে যা ভ্রূণ
ভ্রূণের প্রারম্ভিক অবস্থাতে পুষ্টির যোগান দেয়। পাখির ডিম পর্যাপ্ত পরিমাণে পুষ্টি উপাদান ধারণ করে এবং ডিম থেকে বাচ্চা বেরিয়ে আসার পূর্ব পর্যন্ত পুষ্টি সরবরাহ করে থাকে।

**পরিপক্ব মানব ডিম্বাণু**কে তিনটি অংশে বিভক্ত করা যায়। যথা-
#ডিম্বাণু ঝিল্লি:
##লিপোপ্রোটিন সমৃদ্ধ আবরণী বিদ্যমান।
##জোনা পেলুসিডা নামক একটি প্রাইমারি আবরণী বিদ্যমান।
#সাইটোপ্লাজম (উওপ্লাজম)। 
#নিউক্লিয়াস।

## তথ্যসূত্র

বিষয়শ্রেণী:কোষ জীববিজ্ঞান
বিষয়শ্রেণী:কোষ
বিষয়শ্রেণী:প্রজননতন্ত্র
বিষয়শ্রেণী:অনুকৃতি উৎপাদন
বিষয়শ্রেণী:ডিম
বিষয়শ্রেণী:স্ত্রী প্রজননতন্ত্র
পাকুয়াচাং

**পাকুয়াচাং** (八卦 掌) ওয়ুতাং গোষ্ঠীর তিনটি প্রধান চীনা সমরকলার একটি, বাকি দুইটি হচ্ছে থাই চি এবং জিংইয়িকুয়ান। এটি আরও বিস্তৃতভাবে একটি অভ্যন্তরীণ অনুশীলন (বা নেইজা গং)। আক্ষরিক অর্থে বাগুয়া ঝাং শব্দের অর্থ "আটটি ত্রিগ্রাম পাম" মানে ইয়িজিং (আই ছিং), তাওবাদের একটি নীতি।

## তথ্যসূত্র

## গ্রন্থপঞ্জি
* Robert W. Smith, *Chinese Boxing*, 
* Bok Nam, Park & Dan Miller, *The Fundamentals of Pa Kua Chang: The Methods of Lu Shui-T'ien As Taught by Park Bok Nam*, 
* Shou-Yu, Liang, *Baguazhang : Emei Baguazhang Theory and Applications*, 
* O'Brien, Jess, *Nei Jia Quan: Internal Martial Arts Teachers of Tai Ji Quan, Xing Yi Quan, and Ba Gua Zhang*, 
* Frantzis, Bruce Kumar, *The Power of Internal Martial Arts: Combat Secrets of Ba Gua, Tai Chi, and Hsing-I*, 
* Wang Shujin, *Bagua Linked Palms - Translated by Kent Howard and Chen Hsiao-Yen*,  (1-58394-264-5)

## বহিঃসংযোগ

* The Pa Kua Chang Journal
* ChinaFromInside presents Baguazhang
* Emptyflower Discussion Forum for Baguazhang and other Internal Neijia Arts 

বিষয়শ্রেণী:চীনা সমরকলা